María Isidra de Guzmán y de la Cerda

María Isidra Quintina de Guzmán y de la Cerda (Mairil, 31 d'otubri de 1767 - Córdova, 5 de marçu de 1803), conocía comu la dotora d'Alcalá, hue la primel mugel que ostentó n'España el grau nuversitariu de dotol i la dignidá d'Académica Onoraria dela Lengua. 

Tuvu nacencia drentu duna familia de Grandis d'España. Recebió una hormación pocu común pa una mugel nessa época; con utorización del rei Calru III, el 6 de juñu de 1785, con 17 añus, recebió ena Nuversidá d'Alcalá, el grau de dotora i maestra ena Facultá d'Artis i Letras umanas, amás de sel envestía conos títulus de Catedrática Onoraria de Filosofía conciliaora i Dessaminaora.